Endla Lõhkivi

**Endla Lõhkivi** (sündinud 17. jaanuaril 1962) on eesti teadusfilosoof, tõlkija ja maalikunstnik, Tartu Ülikooli filosoofia osakonna kaasprofessor.

1980. aastal lõpetas Lõhkivi Kohila Keskkooli kuldmedaliga. 1980–85 õppis ta Tartu Riiklikus Ülikoolis keemia erialal. 1991 oli ta külalisdoktorant teaduse teooria instituudis Göteborgi Ülikoolis (Göteborgi Kuningliku Teaduse, Humanitaarteaduse ja Kunsti Seltsi stipendiaat) ning 1991–1997 doktorant Tartu Ülikooli filosoofia osakonnas. Lisaks on ta korduvalt olnud Göteborgi Ülikooli teaduse teooria instituudi külalisdoktorant, osalenud teadusajaloo doktorikoolis Cité des Sciences et de l'Industrie's Pariisis ning NorFa rahvusvahelise filosoofia doktorikooli kursustel.

1998. aastal kaitses Lõhkivi Tartu Ülikoolis magistritöö "The problem of consistency in relativist sociology of scientific knowledge" (juhendaja Eero Loone) ning 1999. aastal Göteborgi Ülikoolis filosoofia litsentsiaaditöö "Reconciling realism and relativism: a study of epistemological assumptions in relativist sociology of scientific knowledge" (juhendaja Aant Elzinga). 2002. aastal kaitses ta doktoritöö "The Sociology of Scientific Knowledge: A Philosophical Perspective" (juhendaja Eero Loone).

1986. aastast on Lõhkivi olnud Tartu ülikooli filosoofiateaduskonna filosoofiaosakonna õppejõud, alustades õppeülesande täitjana ning jõudes 2004. aastal dotsendi ametikohale. Aastast 2021 on ta Tartu Ülikooli Humanitaarteaduste ja kunstide valdkonna filosoofia ja semiootika instituudi teadusfilosoofia kaasprofessor. 2004-2022 oli ta teadusfilosoofia õppetooli hoidja. 

Lõhkivi on korduvalt osalenud Eesti filosoofia aastakonverentsi, Balti teadusajaloo ja -filosoofia assotsiatsiooni konverentsi korraldustoimkonnas, korraldanud Põhjamaade teadusfilosoofia võrgustiku ja Ida-Euroopa teadusfilosoofia võrgustiku konverentsi Tartus jt rahvusvahelisi seminare ja konverentse. Ta on European Association for the Study of Science and Technology (EASST) ja European Society for Analytic Philosophy (ESAP) (1996), Eesti nais- ja meesuuringute ajakirja Ariadne Lõng kolleegiumi (2000), International Society for the Philosophy of Chemistry (ISPC) (2001), TÜ filosoofia osakonna sarja Studia Philosophica Estonica, Acta Baltica Historiae et Philosophiae Scientarum ja  Springeri ajakirja Foundations of Chemistry toimetuskolleegiumi liige. Ta osaleb Euroopa Teadusfilosoofia Assotsiatsiooni EPSA, Teaduse Praktika Uuringute Seltsi (Society for the Study of Science in Practice), SPSP, Ida-Euroopa teadusfilosoofia võrgustiku tegevuses ning aastast 2020 on Lõhkivi AcademiaNeti liige.

Endla Lõhkivi peamised uurimisvaldkonnad on teadusfilosoofia, teaduse epistemoloogia, teaduskultuuri uuringud, teaduse ajalugu, teadusdistsipliinide kujunemine ja interdistsiplinaarsus, teadmussotsioloogia, teaduspoliitika filosoofilised küsimused.

## Vaated, ideed ja tulemused
Lõhkivi on teinud uurimistööd naturaliseeritud sotsiaalepistemoloogia (täpsemalt praktikakeskse teaduseuurimise) raames, vaadeldes teaduslikku uurimistööd tegevusena teadlaste kogukonnas, mis omakorda kuulub laiemasse sotsiaalsesse ja kultuurilisse ümbrusse. Ajakirjatoimetajad Petrovich ja Viola (RT 2018) on nimetanud sellist teaduskäsitlust mikrosotsiaalseks epistemoloogiaks.

See lähenemine kirjeldab teadlaste identiteeti, eesmärke ja tegevust nende saavutamiseks ning uurib uurimistöö täiustamise võimalusi (Lõhkivi 2011:98–99). Teaduspraktika näidetena on Lõhkivi uurinud uurimistöö protsessi keemias nii selle ajaloos kui tänapäeval, füüsika kui töökeskkonna kultuuri, teadusdistsipliinide eripärasid, interdistsiplinaarsuse filosoofilisi küsimusi. Metateoreetilises plaanis huvitub ta empiiriliselt informeeritud teadusfilosoofia võimalustest ja probleemidest. Oluliselt on tema vaateid mõjutanud Eesti teadusfilosoofi Rein Vihalemma praktilise realismi kontseptsioon. Koos uurimisrühmaga, kuhu kuuluvad Jaana Eigi-Watkin, Katrin Velbaum, Edit Talpsepp, Ave Mets, Eveli Neemre, Kristin Hamel (Kokkov) ja Riin Kõiv Tartu Ülikoolist ning Peeter Müürsepp Tallinna Tehnikaülikoolist, uuriti interdistsiplinaarsuse filosoofilisi küsimusi Eesti teadusagentuuri rühmagrandi toel aastatel 2015–2018 ja 2019–2024. Koos Katrin Velbaumiga on Lõhkivi varem uurinud, mis põhjustel Eesti füüsikud 1990. aastatel ja 2000. aastate algul teadusest lahkusid. Üks leitud põhjusi oli erialase suhtlemise nappus. Naisteadlaste puhul oli üheks põhjuseks sobimatus mehelike füüsikukuvandite ("tõe preester", "sepp", "mängiv poiss") alla (Lõhkivi, Velbaum 2008; Lõhkivi 2016a).

## Muu tegevus
Endla Lõhkivi on tõlkinud eesti keelde Rootsi krimi- ja lastekirjandust.

Ta on tegelenud maalimisega. 2019. aastal oli tal maalinäitus "Minu maastikud" Tartu Ülikooli Physicumi galeriis, 2019-2020 "Minu maastikud" Tartu Ülikooli Tallinna esinduses, 2020. aastal Philosophicumi trepigaleriis . 2023. aastal osales ta Tartu Ülikooli kunstimuuseumis grupinäitusel "Loovus². Tartu Ülikooli teadlased ja kunstiharrastus".

## Tunnustus
* 2023 Tartu Ülikooli filosoofia ja semiootika instituudi tänukiri
* 2023 "Aasta öökull" - Tartu Ülikooli filosoofia ja semiootika instituudi filosoofia osakonna aasta õppejõud.
* 2018 Eesti muuseumide aasta teadusauhind ürituste kategoorias 2017 konverentsi "Vene impeeriumi piiril: Tartu saksa ülikool ja tema esimene rektor Georg Friedrich Parrot" korraldustoimkonna liikmena
* 2017 Tartu Ülikooli tänukiri
* 2012 Kohila Gümnaasiumi teenetemedal eduka teadustöö ja tõlketegevuse eest. 
* 2012 Tartu Ülikooli tänukiri
* 2011 Tartu Ülikooli aumärk

## Publikatsioone
*Mets, Ave; Lõhkivi, Endla; Eigi-Watkin, Jaana; Müürsepp, Peeter (Eds.). (2024) *Practical Realist Philosophy of Science: Reflecting on Rein Vihalemm’s Ideas*. Lanham, Maryland, USA: Lexington Books (Rowman & Littlefield).
*Eigi-Watkin, Jaana; Velbaum, Katrin; Talpsepp, Edit; Lõhkivi, Endla (2024). How Interdisciplinarity Researchers See Themselves: Plurality of Understandings of Interdisciplinarity within a Field and Why It Matters. European Journal for Philosophy of Science, 14, 13. DOI: 10.1007/s13194-024-00572-x.
*Müürsepp, P. (Editor-in-Chief); Mets, A.; Lõhkivi,E. (Guest editors-in-chief) (Eds.) (2024). Müürsepp, P.; Mets, A.; Lõhkivi,E. . The Philosophical Legacy of Rein Vihalemm: Reflections and Expansions, *Special Issue of Acta Baltica Historiae et Philosophiae Scientiarum* Vol 12, no 1. ''Acta Baltica Historiae et Philosophiae Scientiarum'' Tallinn. DOI: 10.11590.
*Svensson, Patrik (2020). *Ålevangeliet. Angerjaevangeelium*. Tõlkija Endla Lõhkivi, Tallinn: Tänapäev. (Looduse lood).
*Lõhkivi, E. (Tõlk.) (2008). Sismondo, S.: *Sissejuhatus teaduse ja tehnika uuringutesse*. Tallinna Tehnikaülikooli Kirjastus.
*Eigi, Jaana; Velbaum, Katrin; Lõhkivi, Endla; Simm, Kadri; Kokkov, Kristin (2018). Supervision, mentorship and peer networks: how Estonian early career researchers get (or fail to get) support. ''Roars Transactions (RT). A Journal on Research Policy and Evaluation'', 6 (1). DOI: 10.13130/2282-5398/8709.
*Lõhkivi, E. (2016a). Soostereotüübid ja episteemiline ebaõiglus. ''Ariadne Lõng'', 15 (1/2), 7−20.
*Lõhkivi, E. (2016b). Interdistsiplinaarsus teadusfilosoofi luubi all. ''Sirp'', 10, 22.04.2016.
*Eigi, Jaana; Põiklik, Pille; Lõhkivi, Endla; Velbaum, Katrin (2014). Supervision and Early Career Work Experiences of Estonian Humanities Researchers under the Conditions of Project-based Funding. ''Higher Education Policy'', 27 (4), 453−468. DOI: 10.1057/hep.2014.21.
*Endla Lõhkivi, Katrin Velbaum, Jaana Eigi. Epistemic Injustice in Research Evaluation: A Cultural Analysis of the Humanities and Physics in Estonia. - *[[Studia Philosophica Estonica]]* 2012, 5.2, 108-132. 
*Lõhkivi, E., Vihalemm, R. (2012). Guest Editorial: Philosophy of Science in Practice and Practical Realism. ''Studia Philosophica Estonica'', 5 (2), 1−6.
*Identity and rationality: towards normative cultural studies of science. – *[[Baltic Journal of European Studies]]*, 2011, 9(1), 97–110.
*Rolin, Kristina; Hasse, Cathrine; Lõhkivi, Endla (2011). Foreword. Special issue "Gender, Physics, and Workplace Culture" *[[Science Studies]]*, 24 (1), 4−5. 
*Velbaum, K.; Lõhkivi, E.; Tina, M.-L. (2008). UPGEM National Report Estonia. In: *Draw the Line! Universities as workplaces for male and female researchers in Europe*, Published by the EC 6th FP Project UPGEM: Understanding Puzzles in the Gendered European Map. (137−212). Tartu: University of Tartu. 
*Endla Lõhkivi, Katrin Velbaum. Füüsika kui meeste mängumaa: soostereotüüpidest Eesti füüsika kultuuris. – *[[Ariadne Lõng]]*, 2008, kd 8, nr 1/2, lk 3–18.
*Lõhkivi, E. (2004). What Models Can Do: A Study of the Use of the Concept of Model in Biosensor Research. In: Vihalemm, R.; Earley, J.E.; Hallap, T. (Ed.). *Studia Philosophica Special Issue: Proceedings of the 7th Summer Symposium of the International Society for the Philosophy of Chemistry (Tartu, 16-20 August, 2003)*. (53−68). Tartu: Tartu University Press. (*[[Studia Philosophica Estonica|Studia Philosophica]];* 40).
*Raamat, mis muutis teadusfilosoofia paradigmat. – *[[Sirp (ajaleht)|Sirp]]*, 10. oktoober 2003, lk 12–13 (Thomas Kuhni "Teadusrevolutsioonide struktuuri" eesti tõlke arvustus)
*Lõhkivi, Endla (2003). Pluralism tunnetusteoorias: Helen Longino sotsiaalepistemoloogiline lahendus traditsioonilise ratsionalismi ja sotsioloogilise relativismi tülile. Ariadne Lõng, 1/2, 56−64.
*Lõhkivi, Endla (2002). The "Science Wars" and the Duhem-Quine Argument of Underdetermination. Trames Journal of the Humanities and Social Sciences, 2, 141−172.
*Lõhkivi, Endla (2001). *Reconciling Realism and Relativism: A Study of Epistemological Assumptions in Relativist Sociology of Scientific Knowledge*. Göteborg: University of Göteborg.
*Lõhkivi, Endla (2001). Hermann Boerhaave - Communis Europae Praeceptor: internal vs. external in the history of science. In: Vihalemm, Rein (Ed.). *Estonian Studies in the History and Philosophy of Science.* (139−150). Dordrecht, Boston, London: Kluwer Academic Publishers. (Boston Studies in the Philosophy of Science; 219).
*Lõhkivi, E. (1998). Pursuing Consistency in Relativist Sociology of Scientific Knowledge. ''Trames Journal of the Humanities and Social Sciences'', 4, 299−330.

## Viited

## Välislingid
* 
* Endla Lõhkivi, AcademiaNet